
KLASA: 810-01/16-01/01
URBROJ: 2170/04-04-16-3

Dražice, 31. svibnja 2016. god

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01., 129/05., 109/07., 125/08. i 36/09., 150/11., 144/12. i 19/13.), članka  12. i 13. Zakona o zaštiti od požara (NN broj 92/2010) i Plana operativne provedbe programa aktivnosti u provedbi posebnih mjera zaštite od požara od interesa za Republiku Hrvatsku u 2016. god. na području Općine Jelenje  načelnik Općine Jelenje dana 31.5. 2016. god. donio je 


PROVEDBENI  PLAN UNAPREĐENJA

 ZAŠTITE OD POŽARA 
NA PODRUČJU OPĆINA JELENJE ZA 2016. GOD.
Članak 1.

Provedbenim planom unapređenja zaštite od požara na području Općine Jelenje za 2016. god. (u daljnjem tekstu: Plan) se utvrđuju osnovne pretpostavke, planiranje i provedba preventivne i
operativne aktivnosti, ustrojavanje i organizacija, uporaba vatrogasnih snaga i opreme,
financiranje, zapovijedanje i nadzor u provedbi posebnih mjera na otklanjanju opasnosti od
nastanka i širenja požara na području Općina Jelenje u 2016. godini.

Članak 2.

Plan se temelji na Programu kojeg je donijela Vlada Republike Hrvatske (objavljen u
Narodnim novinama broj 43/16) u dijelu koji se odnosi na područje Općina Jelenje kao
jedinicu lokalne samouprave.

Članak 3.

Općinsko vijeće Općina Jelenje donijelo je sljedeće akte:

- Odluka o osnivanju i imenovanju Stožera zaštite i spašavanja Općina Jelenje, 

- Odluka o ustrojavanju Postrojbe civilne zaštite na području Općina Jelenje.

- Odluka o donošenju Procjene ugroženosti stanovništva, materijalnih i kulturnih dobara i
okoliša od opasnosti, nastanka i posljedica velikih nesreća i katastrofa za Općinu Jelenje,

- Odluka o donošenju Plana zaštite i spašavanja za Općinu Jelenje,

- Odluka o donošenju Plana zaštite od požara i tehnoloških eksplozija (Službene novine PGŽ
br.), koji je temeljen na Procjeni ugroženosti od požara i tehnoloških eksplozija za
područje Općina Jelenje za koju je dobiveno pozitivno mišljenje Ministarstva unutarnjih
poslova PU primorsko-goranske Rijeka,

- Odluka o agrotehničkim mjerama, te uređivanju i održavanju poljoprivrednih rudina na
području Općina Jelenje,

- Odluka o imenovanju članova Općinskog povjerenstva za procjenu šteta od elementarnih
nepogoda na području Općina Jelenje,

 - Odluku o određivanju operativnih snaga zaštite i spašavanja i pravnih osoba od interesa za zaštitu i spašavanje na području Općine Jelenje
- Analiza stanja sustava zaštite i spašavanja na području Općina Jelenje u 2015. godini. 

Članak 4.

Načelnik Općina Jelenje donio je slijedeće akte:

- Odluka o određivanju operativnih snaga zaštite i spašavanja i pravnih osoba od interesa za
zaštitu i spašavanje na području Općina Jelenje,

- Odluka o visini naknade dobrovoljnim vatrogascima kada sudjeluju u vatrogasnim
intervencijama na području Općina Jelenje,

-  Plan pozivanja Stožera zaštite i spašavanja.

Članak 5.

Tijekom 2014. održana je edukacija–osposobljavanje članova Stožera zaštite i spašavanje, te članovi Zapovjedništva Civilne zaštite. 

Održano je i osposobljavanje pripadnika postrojbi Civilne zaštite opće namjene kojem je prisustvovalo pripadnika.

Nabavljena je osnovna oprema za postrojbu CZ (cipele, hlače, jakna, majica, kapa) i za Zapovjedništvo CZ (prsluk, kapa).

Članak 6.

Prema Planu zaštite od požara na području Općina Jelenje djeluje:

a) Javna vatrogasna postrojba Grada Rijeke (u daljnem tekstu: JVP Grada Rijeke). Sjedište JVP Grada Rijeke je u Rijeci, Krešimirova 38. 


JVP Grada Rijeke središnja je vatrogasna postrojba za Općinu Jelenje, koja operativno pokriva
cijelo gradsko područje za sve vrste intervencija na objektima i otvorenom prostoru.

- zadaće: primanje poziva i izlazak na intervenciju u propisanom vremenu, gašenje svih vrsta
požara bez obzira na složenost (požara otvorenog prostora, požara građevinskih i
gospodarskih objekata), spašavanje ljudi i imovine ugroženih požarom, pružanje tehničke
pomoći u nezgodama i opasnim situacijama, obavljanje drugih poslova u nezgodama,
ekološkim i inim nesrećama, sudjelovanje u provedbi preventivnih mjera zaštite od požara i
eksplozija.

b) jedna dobrovoljna vatrogasna postrojba - Vatrogasna postrojba Dobrovoljnog vatrogasnog
društva Ivan Zoretić-Španac Jelenje (u daljnjem tekstu: VP DVD). 


Sjedište VP DVD je u Dražicama,  Dražičkih boraca 55.


- područje odgovornosti i djelovanja je čitavo područje Općina Jelenje,


- zadaće: pružanje tehničke pomoći i druge pomoći središnjoj vatrogasnoj postrojbi u gašenju
požara, u nezgodama i opasnim situacijama, obavljanje drugih poslova u ekološkim i inim
nesrećama, samostalno gašenje požara i spašavanje ljudi i imovine ugroženih požarom kada
to postrojba objektivno može sama odraditi, edukacija stanovništva po pitanju vatrozaštite
(naročito mladeži), sudjelovanje u provedbi preventivnih mjera zaštite od požara i eksplozija.

Mogući veći broj požara na otvorenom prostoru, pretežno u ljetnim mjesecima zahtijeva
učešće većeg broja vatrogasaca, kako za sam period gašenja požara tako i po završetku
akcije gašenja kod čuvanja požarišta, pa pored navedenih postrojbi na području Općine Jelenje mogu intervenirati i dobrovoljna vatrogasna društva udružena u Vatrogasnu zajednicu
Primorsko goranske županije iz tzv. Riječkog prstena (Čavle, Kukuljanovo, Hreljin, Sušak, Drenova, Klana).

Posebne zadaće dobrovoljnih vatrogasnih društava iz tzv. Riječkoga prstena su: pružanje
tehničke pomoći JVP Grada Rijeke i DVD pri intervencijama gašenja požara ili u
nezgodama i opasnim situacijama sudjelovanje u akciji gašenja požara otvorenog prostora,
gašenja požara građevinskih objekata, obavljanje i drugih poslova u nesrećama, ekološkim i
inim nesrećama.

Članak 7.

Plan zaštite od požara i tehnoloških eksplozija za područje Općina Jelenje temeljen na
Procjeni ugroženosti od požara i tehnoloških eksplozija za područje Općina Jelenje
nadopunjen je popisom osoba i funkcija u Inspektoratu unutarnjih poslova PU P-G Županije,
te ostalim promjenama kontakt podataka u prilogu.

Članak 8.

Radi omogućavanja normalnog kretanja vatrogasnim vozilima u šumskim područjima
potrebno je izvršiti uklanjanje raslinja uz šumske putove na problematičnim dijelovima, a
nakon izvršenog kontrolnog pregleda šumskih putova. 

Za organizaciju provedbu ove aktivnosti zadužuje se KD Jelen d.o.o..


Članak 9.

Na području Općina Jelenje evidentirane su četiri lokaliteta tzv. «divljih» odlagališta i to:

- Dubina (veliko odlagalište miješani otpad)
- Kopica (miješani otpad)

- Rastočine (miješani otpad)

- Kilavac (miješani otpad)
Jedinstveni upravni odjel, Odsjek za komunalne poslove Općine Jelenje zadužen je za konstantno praćenje stanja na evidentiranim lokacijama, kao i poduzimanje stalnih mjera s ciljem sprječavanja i sanacije evidentiranih «divljih» deponija, kao i drugih lokacija na kojima se povremeno nalazi deponirani otpad.

Članak 10.

Motriteljsko dojavna služba ustrojava se s ciljem ranog i pravovremenog otkrivanja i dojave
požara. 

Izviđačko preventivne ophodnje ustrojavaju se s ciljem poduzimanja mjera za uklanjanje potencijalnih izvora opasnosti odnosno pravovremeno otkrivanje, javljanje i gašenje požara u samom začetku.

Na području Općina Jelenje nema građevina i otvorenih površina koje su razvrstane u najviše
kategorije ugroženosti pa se motrenja i ophodnje vrše u danima velikog i vrlo velikog razreda
opasnosti od nastanka i širenja požara otvorenog prostora, te u danima prosudbe Vatrogasnog operativnoga centra Rijeka za takvim djelovanjem.

Pripadnici Motriteljsko dojavne službe su osposobljeni vatrogasci VP DVD obučeni u
radne odore, opremljeni prijenosnim radio uređajem, dalekozorom, topografskom kartom
područja i GSM aparatom.
Članak 11.

Lokacije motrenja su vidikovci sa kojih je u cijelosti pokriveno područje Općina Jelenje.
Motriteljsko dojavna služba se obavlja u danima velikog i vrlo velikog razreda opasnosti od
nastajanja i širenja požara otvorenog prostora, te u danima prosudbe Vatrogasno
operativnog centra Rijeka za takvo djelovanje i to u sljedećem terminu:


- 15 – 20 sat - 1 motritelj-vatrogasac.

Članak 12.

Izviđačko preventivne ophodnje se obavljaju u danima velikog i vrlo velikog razreda
opasnosti od nastajanja i širenja požara otvorenog prostora, te u danima prosudbe
Vatrogasno operativnog centra Rijeka za takvo djelovanje i to u sljedećem terminu:
- 15 – 20 sat – 1 -izviđač-vatrogasac.

Za ophodnju koristi se  terensko vozilo sa nužnom vatrogasnom opremom za
gašenje požara otvorenih prostora.

Članak 13.

Planirane dionice ophodnji na području Općina Jelenje:

U vrijeme stalnog dežurstva iz članka 4. ovoga Plana, KD-e provode preventivnu ophodnju rubnih (šumskih) područja Općine Jelenje i  uz prometnice i to rute:
· DRAŽICE – PODKILAVAC – DOLČINA- SIJEVICA – PODKILAVAC – JELENKI VRH

· DRAŽICE – MARTINOVO SELO – ZORETIĆI – KUKULJANI – IZVOR RJEČINE
Članak 14.

Na području Općina Jelenje trenutno nema potrebe za izgradnjom novih prosjeka i probijanja
novih protupožarnih putova, budući je područje pokriveno mrežom šumskih cesta, a postoje i
izvedeni prosjeci u zonama dalekovoda i plinovoda.

U slučaju eventualne potrebe za žurnu izradu prosjeka i probijanje protupožarnih putova radi
zaustavljanja širenja šumskog požara na području Općina Jelenje angažirati će se teška
mehanizacija sljedećih tvrtki:

1. Obrt "Brka", Kovačić Damir, 091 123-0455
2. Emico d.o.o., Željko Grbac 091 6845001

Navedena tvrtka se obavezuju temeljem telefonskog poziva žurno angažirati tešku
građevinsku mehanizaciju, a Općina Jelenje se obavezuje isplatiti naknadu za izvršene radove
prema lokalnim tržnim cijenama po dostavi računa, temeljem prethodno usaglašenog i
ovjerenog troškovnika radova.

Članak 15.

VP DVD se zadužuje za pregled vozila, oprema i tehnike, te pripremu iste u ispravnom stanju za potrebno djelovanje tijekom protupožarne sezone.

Članak 16.

Za koordinaciju u akcijama zaštite i spašavanja ljudi i dobara na području općina Jelenje u
slučaju nastupanja elementarnih nepogoda ustrojen je Stožer zaštite i spašavanja Općine Jelenje. Kao član Stožera zaštite i spašavanja Općine Jelenje uključen je zapovjednik VP DVD, te predstavnici Ministarstva unutarnjih poslova (MUP-a) i Državnog ureda za zaštitu i
spašavanje (DUZiS-a). 

Članak 17.

Radi učinkovitoga vođenja posebno složenih višednevnih intervencija, na raspolaganje
operativnom stožeru intervencije i vatrogasnim snagama stavlja se na raspolaganje prostor
DVD-a na adresi; Dražice, Dražičkih boraca 55, koji je odgovarajući za takvu namjenu, te opremljen potrebnom opremom. 

Članak 18.

Za potrebe djelovanja operativnih i zapovjednih snaga zaštite i spašavanja u slučaju
neposredne opasnosti od teških elementarnih nepogoda koriste se prostori:

- DVD -a u Dražicama, Dražičkih boraca 55

- Školska sportska dvorana Osnovne škole Jelenje-Dražice, na adresi. Dražice Školska 9 i Jelenje

- Dvorana Doma kulture, na adresi, Dražice, Dražičkih boraca 64

Članak 19.

Osoba zadužena za koordinaciju provedbe Programa Vlade RH za Općinu je zamjenica
načelnika Ana Linić-Faraguna (tel. 051 208 080, mob. 091 406 0902).

Članak 20.

U Proračunu Općina Jelenje za 2016. godinu osigurana su sredstva za potrebe sustava
zaštite i spašavanja u ukupnom iznosu od 393.500,00 kn, od čega 348.500,00 kuna
isključivo za vatrogastvo (vatrogasna postrojba, motrenja i ophodnje). 

Za navedeni iznos povećati će se u Izmjenama i dopunama Proračuna Općina Jelenje za 2016. sredstva za vatrogastvo.

Članak 21.

Ovaj Plan stupa na snagu danom donošenja, a objaviti će se na oglasnoj ploči Općina Jelenje
i web stranicama Općina Jelenje: www.jelenje.hr.










NAČELNIK








  mr. sc. Ervin Radetić, dr. med
OPĆINA JELENJE

